  Виталий Пронин Глазовысь «Парафраз» театр Иже гастрольёсын вуоз. 3-тӥ южтолэзе, Удмурт филармонилэн пичи залаз артистъёс «Короли и капуста» вербатим возьматозы. Пьесалэн текстэз - садазы-бакчаязы емыш будэтӥсьёслэн диктофонэ гожтыса кельтэм вераськемъёссы. Соин спектакле ораськон кылъёс но пыремын.23-тӥ южтолэзе артистъёс возьматозы «Просто игра» нылпиослы спектакль - философия пуштросэн чебер выжыкыл. Артистъёс шудозы Ижысь «Птица» театрын.«Парафраз» кылдӥз 1983-тӥ арын. Солэн кылдытӥсез но нырысетӥ кивалтӥсез Игорь Маслов, Щукин нимо училищеез быдтэм мурт, театрлы валтӥсь принцип пуктӥз: спектакль - со пьесалэн темаезъя кылдытэм малпан-фантазия. Соин театрлэн нимыз но - «Парафраз» (произведенилэсь пуштроссэ ас сяменыд валэктон) вера, татын кылдэм спектакльёс - авторлэн, режисёрлэн но артистъёслэн валче гожтэм чеберлыко ужзы.2003-тӥ арысен «Парафразын» пьесаосты пуктэ Дамир Салимзянов. Со Россиысь ӟеч режиссёръёс пӧлысь одӥгез.Туспуктэмез: vk.com Теги: Глазов Парафраз театрПтица  